મુંબઇઃ કરણ જોહરની ફિલ્મ “એ દિલ હે મુશ્કિલ”ની રિલીઝ અંગે આવી રહેલી મુશ્કેલીઓને લગભગ અંત આવી ગયો છે. ફિલ્મના પ્રોડ્યુસર કરણ જોહર, પ્રોડ્યૂસર્સ ગિલ્ડના પ્રમુખ મુકેશ ભટ્ટ અને ફિલ્મની રિલીઝનો વિરોધ કરી રહેલા MNSના પ્રમુખ રાજ ઠાકરેની સાથે આજે સવારે સીએમ દેવેન્દ્ર ફડણવીસના નિવાસ્થાને એક મીટિંગ થઇ હતી. મીટિંગ બાદ મુકેશ ભટ્ટે કહ્યું કે ફિલ્મની રિલીઝ અંગેની અડચણો દૂર થઇ ગઇ છે. હવે પછી કોઇ પણ પાકિસ્તાની કલાકાર સાથે બોલિવુડ કામ નહી કરે. તો આ તરફ MNSએ પણ ફિલ્મને રિલીઝ થવા દેવા અંગે મંજૂરી આપી છે.